PROTOKOLL FRA STYREMØTE NR. 4/2024 I OPPDAL HESTESPORTSKLUBB

| **Dato og sted** | 28. april 2024, Oppdal Hestesportsklubb (varmebua). |
| --- | --- |
| **Tilstede** | Frode Norbeck, Anita Johansen Kleven, Janne Gravem, Katarina Aalde, Silje Kristin Granum. Frode Ledal - avtroppende styreleder. |
| **Forfall** | 0 |
| **Referent** | Silje Kristin Granum |

**SAKLISTE:**

1. Elotec-anlegg.
2. Sponsor.
3. Rideskole.
	1. Pris/fakturering.
	2. Drift høst 2024.
4. Dugnad.
5. Brannøvelse.
6. Førstehjelpskurs.
7. Klokke i ridehallen.
8. Brannslukkere.
9. Fordeling av ansvar.
10. Eventuelt.

**SAKER:**

**Sak 16-24: Elotec-anlegg (orientering)**

Frode Ledal orienterer styret. Nyvold Installasjon er bestilt for gjennomgang av punkter i el-kontroll samt ordner utelys på dressurbanen.

**Sak 17-24: Sponsor (orientering)**

Silje Kristin Granum orienterer om status mht sponsorbrev. Styret samarbeider om kontaktliste med utgangspunkt i eksisterende liste. Løsninger for skilt og synlighet vurderes også videre. Nettsiden må utbedres og oppdateres for å bli mer representativ.

**Sak 18-24: Rideskole**

**18.1 Pris/fakturering.**
**Vedtak:** Rideskoleperiode mellom påske og sommerferie som skal faktureres vil gå ut juni måned (til og med uke 26). Oppstart høst 2024 vil bli mandag 19. august (fra og med uke 34).

**18.2 Drift høst 2024.**
Rideskolen har behov for flere ridelærere, utfordringer med å øke rekruttering før vi har mer stabil og forutsigbar drift.
**Vedtak:** Silje følger opp Starum mht ridelærerutdanningen. Sjekker også ordinære kurs for ridelærer trinn 1.

**Sak 19-24: Dugnad**

**Vedtak:** Vi gjennomfører én felles dugnad vår 2024, denne blir søndag 26. mai kl 1400-1600. Avsluttes med grilling og sosialt samvær.

**Sak 20-24: Brannøvelse (orientering)**

**Vedtak:** Frode Norbeck følger opp avtale om brannøvelse med Steingrim Falksete.

**Sak 21-24: Førstehjelpskurs**

**Vedtak:** Frode Norbeck følger opp hvorvidt Terje Tronsgård kan gjennomføre førstehjelpskurs. Vi vurderer også om dette skal legges inn som obligatorisk del for alle oppstallører ifbm stallkurs.

**Sak 22-24: Klokke i ridehallen**

**Vedtak:** Kattis sørger for innkjøp og montering av veggklokke i ridehallen.

**Sak 23-24: Brannslukkere**

**Vedtak:** Vi får gratis brannslukkere av Gjensidige. Janne følger opp dette med Kjetil Skogrand.

**Sak 24-24: Fordeling av ansvar**

Relevante arbeids-/ansvarsområder er eksempelvis:

* Drift av rideskole
* Rideskoleponnier
* Sponsorsøknader
* Finansiering
* Juniorgruppa - aktivitetsgruppe?
* Kjøp av høy
* Anleggsdrift
* Økonomi

**Vedtak:** Vi diskuterer avklaring av ansvarsområder samt fordeling ved neste styremøte.

**Sak 25-24: Eventuelt**

**25.1: Forlister
 Vedtak:** Frode Ledal fortsetter å utarbeide forlister for kommende perioder.

**25.2: Oppstallører (orientering):** Oppfølging av medlemskap etc ifbm nye oppstallører. Kan betaling av medlemsavgift legges inn i faktura for stalleie? Vi kan også vurdere bedre system for signering av oppstalløravtaler.

 **Neste styremøte:**

Onsdag 15. mai kl 1900, Felleskjøpet.

*Oppdal, 28. april 2024.*

----------------------------------------- -----------------------------------------------

Frode Norbeck Anita Johansen Kleven

----------------------------------------- -----------------------------------------------

Katarina Aalde Janne Gravem

-----------------------------------------

Silje Kristin Granum